Biografija Martine Banožić počinje 1988. godine u glavnom gradu Hrvatske, Zagrebu. Završeno osnovnoškolsko i srednjoškolsko obrazovanje nastavlja na akademskoj razini upisujući Teksilno - tehnološki fakultet s akcentom na profesiju u industrijskom dizajnu tekstila i odjeće; čiji logičan slijed vidi u magisteriju modula dizajna tekstila. Uz vrlo interesantnu vertikalu koju pruža akademska edukacija, njeni interesi se šire horizontalno te dotiču tipografiju, vizualne komunikacije, arhitekturu i likovnu umjetnost. Kao svoja postignuća navodi sudjelovanje na međunarodnim i prestižnim sajmovima kao što su zagrebački ‘Dan D’, nizozemski ‘open: out put’ i slovenski festival vizualnih komunikacija ‘Magdalena’. Područje rada se proteže od grafičkog dizajna do dizajna tekstila i digitalnog kolaža, što se često spaja u jedan rad.